Ошо уҡ хеҙмәтендә Р. Ғ. Кузеев Өфө провинцияһында йәшәгән полковник Люткин мәғлүмәтенә һылтанып, 1743 йылда провинцияла 336,8 мең башҡорт, мишәр, татар һ.б. көн итеүен дә телгә ала. Башҡортостанда 1530 мишәр һәм 12,2 мең типтәр һәм бобылдәр йорто һаналып, уларҙың дөйөм иҫәбе сама менән 70 мең булған. Люткин иҫәбенә 50-60 меңләп татар һ.б инородецтар инмәгән, ти академик. Тимәк, провинцияла килмешәктәр иҫәбе – 120-130 меңгә, башҡорттар иһә 210-220 меңгә, Исәт провинцияһында йәшәгәндәрҙе ҡушып, 240-250 меңгә еткән. XVIII быуат аҙағындағы V рәүиз Ырымбур губернаһында 80,2 мең, Пермдә – 11 меңдән ашыу, Вяткала 819 башҡорт йәшәүен асыҡлай. Барлығы – 92,1 мең йән.